שממית ננסית ברזילאית

שממית ננסית ברזילאית (שם מדעי: Chatogekko amazonicus) היא מין של שממית ממשפחת הספארוקטיליים החיה ביערות הגשם של אמריקה הדרומית במדינות: ברזיל, גיאנה הצרפתית, גיאנה, סורינאם, ונצואלה ואולי גם בבוליביה. לטאה זו יחידה בסוגה.

אורכה של השממית אינו עולה על 24 מ"מ. היא בעלת עור בצבע חום מנומר באפור ועורה מיוחד ומכיל חומר דוחה מים. היא אינה טובעת גם מנפילה לשלולית אך כל טיפת גשם מרעידה אותה עקב גודלה. הלטאה זריזה מאוד ונעה ביער במהירות בחיפוש אחר טרף קטן כמו כנימות וקפזנבאים. היא מצויה בין העלים ועל קרקע היער.

קישורים חיצוניים

הערות שוליים

ספארוקטיליים
זוחלים יחידים בסוגם
ברזיל: זוחלים
זוחלים ביער האמזונאס